b'\n_START_ARTICLE_\nRational rod-s\xc3\xa6tningen\n_START_SECTION_\nAnvendelse\n_START_PARAGRAPH_\nS\xc3\xa6tningen kan bruges til at afg\xc3\xb8re om et polynomium med heltallige koefficienter har nogen rationale r\xc3\xb8dder, og i givet fald finde dem. Da s\xc3\xa6tningen giver restriktioner p\xc3\xa5 t\xc3\xa6ller og n\xc3\xa6vner af fuldt forkortede rationale br\xc3\xb8ker som kan v\xc3\xa6re r\xc3\xb8dder, kan alle muligheder for rationale r\xc3\xb8dder tjekkes for om de er r\xc3\xb8dder eller ej. P\xc3\xa5 den m\xc3\xa5de kan alle rationale r\xc3\xb8dder findes eller det kan konstateres at der ikke er nogen rationale r\xc3\xb8dder. De eventuelt fundne rationale r\xc3\xb8dder kan faktoriseres ud af polynomiet s\xc3\xa5 man f\xc3\xa5r et nyt polynomium med de samme r\xc3\xb8dder som det oprindelige polynomium p\xc3\xa5 n\xc3\xa6r de allerede fundne r\xc3\xb8dder.'